
DÔVODOVÁ SPRÁVA

A. VŠEOBECNÁ ČASŤ 

[bookmark: _Hlk118722197][bookmark: _Hlk177390119][bookmark: _Hlk206505639][bookmark: _Hlk127200235][bookmark: _Hlk127199157][bookmark: _Hlk206502520][bookmark: _Hlk161931983]	Návrh ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov (ďalej len „návrh ústavného zákona“) predkladá skupina poslancov Národnej rady Slovenskej republiky za Hnutie SLOVENSKO.
	Navrhovaná zmena Ústavy Slovenskej republiky reaguje na dlhodobo diskutovaný problém praktickej nefunkčnosti inštitútu referenda v podmienkach Slovenskej republiky. Referendum predstavuje základný nástroj priamej demokracie, prostredníctvom ktorého občania vykonávajú štátnu moc priamo podľa čl. 2 ods. 1 Ústavy Slovenskej republiky.
             V histórii Slovenskej republiky sa doteraz uskutočnilo deväť referend, ale len jediné z nich bolo úspešné. Hlavnou prekážkou je ústavná podmienka, podľa ktorej sa na hlasovaní musí zúčastniť nadpolovičná väčšina všetkých oprávnených voličov. Z dôvodu nedosiahnutia požadovaného kvóra účasti prax ukázala, že takéto nastavenie je bariérou pre priamu demokraciu a skôr odrádza občanov od účasti na správe vecí verejných. Namiesto toho, aby odporcovia otázok položených v referende prišli a vyjadrili sa počas konania referenda formou odpovede na položené otázky, svojich priaznivcov vyzývajú na neúčasť na referende, čím ho vopred odsúdia na neúspech. 
	Predkladaná právna úprava vychádza z presvedčenia, že občiansky hlas musí byť nielen deklarovaný, ale aj reálne vykonateľný. Cieľom navrhovanej úpravy je zaviesť realistickejší a spravodlivejší mechanizmus určovania kvóra účasti v referende tak, ako je uvedené v našom volebnom programe.	
	Navrhuje sa spresnenie predmetného ustanovenia Ústavy Slovenskej republiky, a to takým spôsobom, aby výsledky referenda boli platné v takom prípade, ak sa na ňom zúčastní nadpolovičná väčšina tých oprávnených voličov, ktorí sa zúčastnili volieb do Národnej rady Slovenskej republiky bezprostredne predchádzajúcich vyhláseniu referenda a ak bolo rozhodnutie prijaté nadpolovičnou väčšinou účastníkov referenda.
Návrh zákona nemá vplyv na rozpočet verejnej správy, má pozitívne sociálne vplyvy, nemá vplyvy na podnikateľské prostredie, na životné prostredie, na informatizáciu spoločnosti, na manželstvo, rodičovstvo a rodinu a ani vplyvy na služby verejnej správy pre občana.
Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.
B. OSOBITNÁ ČASŤ

K Čl. I
	Navrhuje sa, aby boli výsledky referenda platné v takom prípade, ak sa ňom zúčastnilo aspoň 50% počtu oprávnených voličov, ktorí sa zúčastnili volieb do Národnej rady Slovenskej republiky bezprostredne predchádzajúcich vyhláseniu referenda a ak bolo rozhodnutie prijaté nadpolovičnou väčšinou účastníkov referenda. Obdobný spôsob, t.j. spôsob určovania platnosti hlasov v referende, pri ktorom nie je potrebná fixná účasť určitého percenta všetkých voličov, ale kvórum sa prispôsobuje, „pláva“ podľa účasti v predchádzajúcich voľbách, sa v podmienkach Slovenskej republiky používa pre miestne referendum v mestách Košice a Bratislava. 
	Cieľom navrhovanej zmeny je zosúladiť požiadavku účasti na referende s reálnou mierou volebnej účasti, čím sa zabezpečí, že referendum bude dosiahnuteľným, no zároveň reprezentatívnym nástrojom priamej demokracie. Zachováva sa podmienka, že rozhodnutie musí byť prijaté nadpolovičnou väčšinou účastníkov referenda, čím sa garantuje jeho demokratická legitimita.

K Čl. II
            Navrhuje sa účinnosť návrhu zákona na 1. januára 2027. 







DOLOŽKA ZLUČITEĽNOSTI
návrhu zákona s právom Európskej únie
 
1. Navrhovateľ zákona: skupina poslancov Národnej rady Slovenskej republiky
2. Názov návrhu právneho predpisu: návrh ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov
3. Predmet návrhu zákona:
a) nie je upravený v primárnom práve Európskej únie,
b) nie je upravený v sekundárnom práve Európskej únie,
c) nie je obsiahnutý v judikatúre Súdneho dvora Európskej únie.

Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.
Doložka vybraných vplyvov

	1. Základné údaje

	Názov návrhu zákona

	Návrh ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov

	Navrhovateľ (a spolunavrhovatelia)

	skupina poslancov Národnej rady Slovenskej republiky


	

	2. Definovanie problému

	Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť)

Platná ústavná úprava referenda ustanovuje fixné kvórum účasti oprávnených voličov ako podmienku jeho platnosti. Referendá sú opakovane neplatné pre nedosiahnutie požadovanej účasti, a to aj v prípadoch, keď sa na nich zúčastní významná časť oprávnených voličov a väčšina zúčastnených sa vysloví za prijatie návrhu.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom navrhovanej ústavnej úpravy je zvýšiť funkčnosť a efektívnosť referenda ako ústavného nástroja priamej demokracie pri súčasnom zachovaní požiadavky jeho legitimity. Navrhovaná úprava zavádza mechanizmus tzv. plávajúceho kvóra, ktorého výška sa odvíja od účasti oprávnených voličov v predchádzajúcich voľbách do Národnej rady Slovenskej republiky. 

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Všetky subjekty.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Neprijatím právnej úpravy bude pretrvávať stav, kedy je dosiahnutie platnosti referenda prakticky nedosiahnuteľné.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia práva EÚ 

	Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.

bezpredmetné

	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu. 

bezpredmetné


	9. Vybrané vplyvy materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	   predpokladané vyčíslenie:
	
	
	
	
	
	

	Sociálne vplyvy
	☒	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana
	
	
	
	
	
	

	
	☐	Pozitívne
	☐	Žiadne
	☐	Negatívne


	Vplyvy na manželstvo, rodičovstvo, rodinu a deti
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom. 
Navrhovaná úprava má pozitívne sociálne vplyvy tým, že posilňuje efektívne uplatňovanie ústavného práva občanov podieľať sa na správe vecí verejných priamo prostredníctvom referenda.

	11. Kontakt na spracovateľa/súčinnosť 

	Vypracovali ste návrh zákona v súčinnosti s príslušným ministerstvom?                ☐     Áno              ☒  Nie

Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.


	12. Stanovisko gestorov

	Stanovisko Ministerstva financií SR                                                         ☒     vyžiadané              ☐ priložené
Stanovisko Ministerstva hospodárstva SR                                                ☒     vyžiadané              ☐  priložené

V prípade potreby uveďte doplňujúce informácie alebo poznámky k stanovisku.

